﻿AXIS  MUNDI 
 
 Axis mundi, Cardines mundi, Kion Ouránou, Axis Boreus sau Polus geticus reprezintă 
tot atâtea sintagme prin care marile civilizaţii ale lumii au afirmat şi au confirmat statutul de 
Pol Spiritual al lumii pentru Dacia Hiperboreeană, numită şi Valahia, iar astăzi România. 
Pentru rolul definitoriu asumat în edificarea societăţilor civilizate ale lumii, dar mai ales 
pentru importantele lor realizări înfăptuite cu ajutorul şi în numele lui Dumnezeu, misionaţii 
marelui centru spiritual au fost sacralizaţi şi apar cu nume generice în cărţile marilor religii 
ale lumii. Astfel, Pelasgos este erou civilizator în mitologia greacă. În Vechiul Testament 
(Geneza 10.25) Peleg este cel care a ştiut cum să împartă lumea, dar şi cum să guverneze 
pentru a păstra unităţile teritoriale nou create. În Edde, Walkyrie sunt purtătoare ale 
nemuririi, iar Loki, ca prescurtare a lui Vloki, este considerat erou civilizator care împrumută 
oamenilor chipul şi sângele său. În Rig-Veda un loc aparte este rezervat zeităţii colective a 
înţelepţilor denumiţi Valak-hilya, iar Dakşa identificat cu Cerul şi apoi cu Soarele este 
considerat strămoşul primordial al fiinţelor lumii. Ulterior, antropologia prin Eugène Piaget şi 
arheologia prin Marjia Gimbutas reconfirmă importanţa ţinuturilor carpato-danubiano-
pontice în edificarea societăţilor civilizate, iar Whitney Smith în numele Institutului American 
pentru Drapelele Lumii arată că istoria s-a făcut din Persia până în Bretania sub semnul 
Dragonului Dacic timp de peste un mileniu şi jumătate, la care mai trebuie adaugat încă un 
mileniu, cel identificat de Vasile Pârvan. 
 
 
 
 
 
 
 
 
 
 
 
 
 
 
 Toate acestea par fapte îndepărtate pe care ar trebui să le abandonăm trecutului dacă 
ele n-ar reprezenta astăzi tot atâtea criterii ontologice menite să refacă unitatea spirituală a 
Europei prin recurs la caracteristicile de compatibilitate datorate originilor noastre comune. 
În numele, lor limba română este chemată să devină instrumentul de drept în comunicarea 
pan-europeană, inclusiv pentru europeanul de rând, atât prin valoarea stilistică şi bogăţia 
conceptuală acumulată în cele câteva milenii de utilizare puse în slujba civilizării lumii, cât 
mai ales prin caracterul său antientropic susţinut de scrierea strict fonetică care menţine 
mereu vizibil etalonul pronunţiei.  
 Ilustră, cardinală, aulică şi curială conform criteriilor stabilite de Dante Alighieri pentru 
limba comunitară, dar şi versatilă cu un potenţial generativ optim susţinut de  virtuţile sale 
matriciale, conform viziunii lui Umberto Eco, limba română va menaja în cel mai înalt grad 
toate celelalte limbi care vor coexista alături de ea în cadrul bilingvismului menit să asigure 
preconizata unitate în diversitate a Europei Unite.  
 În loc de încheiere ne exprimăm convingerea că în Europa Unită, libera circulaţie a 
informaţiei nu mai poate fi grevată de multele dificultăţi ale scrierii etimologice, dificultăţi cu 
greu depăşite chiar şi de elita intelectuală a continentului, care reprezintă doar 3% până la 
10% , în funcţie de ţară, valori mult prea mici pentru o unitate efectivă.          

